
DE 

I 

* 

CAUSIS  MORBORUM  HYDROPICORUM, 

RATIONEQUE  IIS  MEDENDI, 
COMPLECTENS. 


AL/CT.  JOANNE  ARMSTRONG. 


In  hac  dissertatione  medica  inaugurali,  de 
Causis  Morborum  Hydropicorum,  qui  genus 
humanum  frequentissime  adoriuntur,  animus 
fert  disserere  ;  dein  remedia,  quas  his  morbis 
aut  levandis  aut  curandis  plurimum  valent,  in 
medium  proferam. 

Fluido  tenui  pellucido,  vasis,  exhalantibus 
dictis,  secreto,  corporis  cavitatum  singulae 
semper  humectantur :  series  vasorum  altera 
quibus  absorbentibus  nomen  est,  in  statu  cor¬ 
poris  sano  aeque  ac  exhalantia,  quod  ad  vires 

in  iis  insitas,  pollet.  Rebus  ita  sese  habenti¬ 
bus,  ne  fluidum  liocce  morbose  accumuletur, 
Natura  bene  curat,  quippe  quia,  humor  illis 
exhalatus,  his  perpetuo  absorbetur.  Sin  au¬ 
tem  ex  quacunque  causa  liquoris  supradicti 
copiam  solito  majorem  exhalantia  effundant, 
sive  actio  absorbentium  minuatur,  fluidum 
morbose  accumulatur,  congestuique  ejusmodi 
Hydrops  nomen  est. 

Hydropis  species  tres  medici  auxilium  ut- 
pote  postulantes,  enumerandae  veniunt,  Ana- 
sarca  videlicet,  quum  in  telam  cellulosam 
fluidum  effunditur  ;  Ascites,  quando  in  cavi¬ 
tate  abdominis  continetur ;  Hydrothorax, 
quando  in  pectore  aqua  fluctuat. 

Corpori  conditio  specialis  inest,  quee  dia^ 
thesis  hydropica  vulgo  nuncupatur.  Dia- 
thesis  haecce  a  debilitate  fibraeque  animalis 
laxitate  ;  quibusdam  vero  in  exemplis  a  flui¬ 
dorum  tenuitate  morbosa,  pendere  videtur. 
Diathese  ejusmodi  laborantibus,  facies  plerum¬ 
que  pallida  est ;  oculi  haud  raro  debiles  eva¬ 
dunt,  lachrymasque  nonnunquam  parcius  fu- 
siusve  effundunt ;  frigore  applicato,  partes  vi¬ 
cinae  leviter  saepe  intumescunt ;  labia  etiam 

Iiaud  raro  colorem  subcoeruleum  j3iirpureumve 
induunt;  cutis  et  mollis  et  laevis  fit;  caro  laxa 
spongiosaque ;  arteriarum  pulsus  maxime  lan* 
guent ;  lymphati caque  in  partem  debilitatis 
generalis  facile  veniunt ;  vasa  haecce  in  hy¬ 
drope  plurimum  debilitari  methodus,  qua 
anatomici  absorbentia  hoc  morbo  defuncto¬ 
rum  praeparant,  satis  superque  docet ;  valvu¬ 
lis  etenim  harum  aut  parum  aut  nihil  reni¬ 
xus  facientibus,  hydrargyrus  per  ea,  motu  re¬ 
trogrado,  facile  propelli  potest. 

Ob  compaginem  corporis  molliorem  vitam¬ 
que  inertem  foeminae,  plerisque  scriptoribus 
judicibus,  maribus  hydropi  opportuniores 
sunt ;  veruntamen  medens  clarus  homines 
Ascitae  foeminis  obnoxiores  esse,  nos  certiores 
facit.  Proclivitas  autem  haecce  ab  intempe¬ 
rantia,  quod  ad  spirituum  ardentium  usum  cui 
homines  saepius  dediti,  me  judice,  pendet. 
Morbus  de  quo  agitur,  provectiores  aetate  sae¬ 
pius  adoritur ;  juniores  veruntamen  ab  impetu 
ejus  minime  semper  immunes  vivunt»  Infantes 
etiam  morbis  hydropicis  interdum,  (hydroce- 


*  Vide  Baillie^s  Morbid  Anatomy» 

phalo  potissimum),  laborant.  Eoque  magis 
periclitantur,  quo  parentibus  infirmis,  vires¬ 
que  corporis  fractis,  nati  sunt ;  hinc  ratio  pa¬ 
tet  quare,  quibusdam  judicibus,  proclivitas 
specialis  hsecce  a  parentibus  ad  liberos  deduci 
potest,  haud  secus  ac  corporis  formam  animi¬ 
que  indolem  a  majoribus  nostris,  nepotes  mu^ 
tuamur. 

Artifices  literarumque  studiosos,  morbi  hy¬ 
dropici  frequentius  tentant  *  propterea  quod, 
causis  aliis  nullis  instantibus,  vita  sedentaria 
corporis  vires  pedetentim  subruit,  idque  hy¬ 
dropi  obnoxium  reddit.  Morbi  chronici, 
potusque  inebriantis  abusus,  hydropes  cura¬ 
tu  difficillimos  tandem  gignunt.  Ebriosos 
prse  aliis  huic  morbo  obnoxios  esse,  aciem 
mentis  Sydenhami  sagacissimi  minime  fu¬ 
git  :  de  quibus  etiam  Celsus  modo  sequen¬ 
te  dudum  disseruit :  ‘‘  Ideoque  non  ignobi- 
■■  lis  medicus,  Chrysippi  discipulus,  apud 
Antigonum  regem,  amicum  quendam  ejus, 
notae  intemperanti^E,  mediocriter,  eo  malo 
implicitum,  negavit  posse  sanari.” 
Pathemata  animi  deprimentia,  diaeta  et  par¬ 
ca  et  aquosa,  coelum  frigidum  humidumque, 

inter  causas  morborum  hydropicorum  prsedis- 
ponentes,  jure  recensentur. 

Causas  excitantes  in  tria  capita  dige¬ 
rere,  Debilitatemque,  Obstructiones,  et  etiam 
Inflammationem  in  crimine  ponere,  et  lubet 
et  forsan  juvabit.  De  his  igitur  causis  hy¬ 
dropis  excitantibus  diversis,  ordine  disserere 
pergam. 

Morbi  chronici  diversi,  morbi  etiam  vigo^ 
rem  corporis  subito  frangentes,  ad  hydropem 
inducendum  plurimum  valent.  In  regiono 
hacce,  febres  intermittentes  diu  perstantes, 
hoc  malum  haud  raro  gignunt.  In  hoc  sta¬ 
tu  rerum,  hydrops,  a  debilitate  sola,  morbis 
praecedentibus  orta,  saepe  pendet ;  s^pius  ve- 
runtamen  viscerum  obstructiones  ad  hydro¬ 
pem  multo  periculosiorem  reddendum  confe¬ 
runt.  Spirituum  ardentium  usus  et  immode¬ 
ratus  et  perniciosus,  sive  corpus  debilitando, 
sive  laesionem  organicam  quandam  inducen¬ 
do,  sive  denique  conditiones  hasce  et  unam  et 
alteram  producendo,  effectus  eosdem  prae¬ 
stare  videtur.  Dysenteria,  scarlatina,  ame¬ 
norrhoea,  occasione  opportuna  data,  hydropem 
inducere  facile  queunt. 

Ad  hydropem  excitandum,  hasmorrhagise, 
evacuationesque  alias  profusse,  utpote  valent. 
Detractiones  ejusmodi  in  hominibus,  ne  pras- 
dispositis  quidem,  hydropem  gignere  possunt. 
Siquando  sanguis  copiosius  effundatur,  se¬ 
rum  multo  citius  ac  eruor  restituitur ;  hinc, 
vena  justo  frequentius  pertusa,  plenitudinem 
suam  pristinam  vasa  facile  recuperant,  2egri 
veruntamen  et  pallidi  et  languidi  debilitate 
diu  laborant.  Asthenia  generale  hoc  modo  in¬ 
ducta,  serum  per  arteriarum  ramos  extremos 
ad  effugiendum  proclive  redditur ;  dum  ab¬ 
sorbentia,  quodammodo  oppressa,  accumula¬ 
tionem  ejus  facile  permittunt  *.  Sanguinis 
'  jactura  nimia  in  h^emorrhoidalibus,  in  menor¬ 
rhagia,  aliisque  ip  morbis,  eosdem  explicatus 
habet. 

Anasarca,  in  corpore  preedisposito,  ex  aqu^ 
in  ventriculum  uberius  sumpta,  viam  transph 
rationis  per  cutim  obstruente,  originem  duce^- 
re  potest:  Pbasnomenonque  hocce,  libris  octo 
fluidorum  quse  per  urinam  cutisque  transpira- 
tionem,  singulis  diebus,  excerni  necesse  est. 


*  Audi  Prjel.  Prof.  Gregor y. 


DE  HYDROPE. 


7 


rite  perpensis,  mirum  nobis  videri  non  debet : 
hujus  etenim  quantitatis  dimidium  in  corpore 
retentum,  ad  hydropem  inducendum,  satis  su- 
perque  valeret ;  sanitate  veruntamen  integra, 
effectui  hujusmodi  vis  medicatrix  naturas  oc- 

I 

currit  atque  obstat,  copia  videlicet  transpira- 
tionis  per  cutim  minuta,  secretio  urinae  auge¬ 
tur,  viceque  versa.  Res  ita  se  habere,  ther¬ 
mis  Bathonicis  et  Buxtoniensibus,  aquarum¬ 
que  mineralium  magnitudine,  partibus  Bri¬ 
tanniae  Magnae  aliis,  et  sanis  et  infirmis,  sine 
periculo,  quotidie  hausta,  facile  probatur.  Sin 
autem  aliquis  aqua  se  ingurgitaret,  secretioni¬ 
bus,  aut  per  organa  urinifera,  aut  per  cutim, 
non  ratione  debita  auctis,  procul  dubio  in 
hydropem  incideret  *. 

Homines  qui  per  regiones  paludosas  itinera 
longa  faciunt,  qui  imbribus  madent,  quique 
haustus  aqu^  frigidjE  liberiores  sumunt,  hy¬ 
drope  haud  raro  implicitos  esse,  Hippocra¬ 
tes  dudum  observavit.  Principis  medicorum 

I 

sententiam  exemplis  haud  paucis  ratam  habe¬ 
mus  ;  hominesque  defatigati  utpote,  qui  vel 


*  Audi  Prsl,  Prof.  Gregor y. 


8 


DE  HYDROPE; 


sub  dio  madidi  requievere,  vel  aquam  frigi¬ 
dam  largius  hauserunt,  judicium  Hippocra¬ 
tis  iterum  iterumque  palam  fecerunt. 

Evacuationum  solitarum  suppressio,  men¬ 
sium  videlicet  fluxus  obstructus,  sanguinis 
^detractionis  consuetse  piretermissio,  fonticu¬ 
lorum,  ulcusculorum  desiccatio  subita,  inter 
causas  hydropis  excitantes,  in  illis  potissi¬ 
mum,  quibus,  vitam  sedentariam  degentibus, 
corpora  pletliorica  laxaque  sunt,  jure  enume¬ 
randas  veniunt. 

Sub  capite  hydropis  causarum  hocce,  etiam¬ 
si  alibi  forsitan  rectius,  rupturas  partium  qua- 
rundain  collocare  lubet :  chylo,  ductu  thora¬ 
cico  rupto,  in  pectus  effuso,  symptomata  hy- 
drothoracis  omnia  supervenerunt.  Species 
Ascitae,  lactea  videlicet,  ex  eadem  causa  ori¬ 
ginem  ejus  duxit ;  morbusque  nonnunquam 
ita  increverat,  ut  medicus  praesidium  a  para- 
centesi  abdominis  petere  coactus  fuerit.  Ve¬ 
sica  urinaria  rupta,  ansas  Ascitae  etiam  dedit 


*  Vide  Dr.  D.  Monro  09  Dropsy  ;  et  Philosoph.  Mag. 

Morbi  veruntamen  de  quibus  agitur,  ex  cau¬ 
sis  ejusmodi  rarissime  pendent. 

In  morbis  hydropicis  ab  Obstructionibus 
pendentibus,  res  quaedam  proprise,  sanguinis 
scilicet  venosi  ad  cor  redeuntis  mora,  vasorum¬ 
que  partis  exhalantium  actio  nimis  aucta,  ad 
effectum  inducendum  conferunt.  Rationes 
phaenomenorum  quae  in  duritiis  schirrove  he¬ 
patis  nobis  ante  oculos  versantur,  theoria  ob¬ 
structionum  generalis  facile  aperit ;  cadave¬ 
ribus  etenim  sectis,  viscus  hocce  in  hydrope 
defunctis,  durum  densumque  saepius  inveni¬ 
tur  ;  obque  materiae  et  solidae  et  durae  quan¬ 
titatem  in  substantia  ejus  accumulatae,  forma 
hujus  organi  parenchymatosa  vel  pene  vel 
prorsus  deletur  Quantitate  sanguinis  in¬ 
signi  ab  hepate  ad  cor  reducti  rite  perpensa, 
mirari  desinemus,  hujus  visceris  duritiem, 
transitu  sanguinis  libero  impedito,  viscerum 
abdominalium  aliorum  exhalantia  protinus 
stimulare,  modo  quo  fluidum  uberius  effun¬ 
dant,  absorbentiaque  ad  munus  suum  fungen¬ 
dum  parum  idonea  reddantur.  Speciem  hy- 


*  Vide  Saunders  on  the  Liver. 

dropis  liancce  ex  jecinore  obstructo  solum 
oriri^  diathese  nimirum  hydropica  hebdoma¬ 
das  complures  post  Ascitae  accessionem  sese 
ostendente^  insuper  observandum  est.  Ve¬ 
rum  enimvero,,  crura,  vel  ob  pressuram  fluidi 
cavitate  abdominis  contenti  in  venam  cavam 
ascendentem^  vel  ob  debilitatem  morbo  induc¬ 
tam,  tandem  intumescere  incipiunt  *.  Sub 
hoc  coelo  febres  intermittentes,  inflammatio¬ 
nesque  chronicae,  morbi  fere  soli  qui  jecinoris 
duritiis,  originem  praebent.  Causa  verunta- 
men,  coelo  calido  ipso  forsan  eflicacior,  spiri¬ 
tus  scilicet  meracioris  ardentisque  usus  im¬ 
moderatus,  qui,  si  Professoris  eruditissimi  so- 
lertissimique  verbis  gravioribus  uti  liceat,. 
“  is  the  bane  of  humari  nature,  and  the  most 
pernicious  discor  ery  er  er  made  by  art^'^ 
Genera  aqu^e  quaedam  illa  quibus  utpote  du- 

I 

rioribus  vulgo  nomen  est,  ad  statum  jecoris 
induratum  gignendum  plus  minus  ve  valere 
videntur  | .  Hydropem  ab  affectionibus  jecoris 
morbosis  originem  duxisse  Hippocratem 

*  Audi  Prselect.  Prof.  Gregory. 

f  Audi  Praei.  Clin.  Prof.  Home. 

f  Vide  Cleghors  on  the  Diseaae&  of  Miiiorca. 

minime  fugit  Viscerum  aliomm  obstructio¬ 
nes,  lienis  videlicet,  pancreatis,  ventriculi, 
glandularum  mesentericarum,  morbos  hydro¬ 
picos  nonnunquam  inducunt.  De  historia 
Ascitas,  a  steatomate  omenti  gastro-Colici  pon¬ 
do  triginta  amplius  ve  gravi,  pendentis,  clar. 
Van  Swietenius  nos  certiores  facit.  Lae¬ 
siones  cordis  organicae,  impedimentaque  in 
vasis  magnis  ei  vicinis  hydrothoracem  saepi¬ 
us  excitant;  adepsque  circa  organum  hocce 
morbose  accumulatus  effectum  eundem  inter¬ 
dum  edit. 

Partium  membranacearum  Ixflammatio- 
NES  hydrops  dirus  sequitur.  Inflammationes 
membranarum,  pulmones  visceraque  abdomina¬ 
lia  investientium,  effusiones  serosae  utpote  su¬ 
perveniunt.  Injuriam  testi  illatam  actio  inflam¬ 
matoria  saepius  excipit,  hydrocelemque  gignit. 
Hydrocephalus  internus  a  cerebri  inflamma¬ 
tione  pendens  infantem  e  medio  sustulit  f. 
Eruptiones  praesertim  erisepelotosas  anasarca, 
plerumque  levis  nec  sinistri  ominis,  remediis¬ 
que  solitis  facile  debellata,  sequitur ;  quibus- 


*  Vide  Hipp.  Chaft.  Ed.  vol.  vii. 

•f  Vide  Cruickshank  on  tlie  Absorbents, 

dam  veruntamen  in  casibus  et  Ascites  et  liy- 
drothorax  ^grum  opprimunt,  attentionemque 
medici  solertis  summam  sibi  jure  vindicant  *. 

Hydropis  speciei  cujusdam  historiam  auc¬ 
tor  Grapengiesser  peregrinus  publice  ju¬ 
ris  nuper  fecit,  ^  cui  nomen  Plethoricum  im¬ 
posuit,  hydropemque  in  acutum  et  chroni¬ 
cum  divisit.  Plethoram  corpus  ad  hanc  spe¬ 
ciem  hydropis  proclivius  reddere,  auctor  nos¬ 
ter  strenue  contendit.  Evacuationum  que  soli¬ 
tarum  suppressionem,  exanthemata  repulsa, 
transpirationem  per  cutem  obstructam  ven¬ 
tris  profluviem  subito  repressam,  inter  causas 
speciei  morbi  acutjE  excitantes,  recenset.  Spe¬ 
ciei  hydropis  huicce,  si  experientiae  auctoris 
nostri  fides  habenda  sit,  sanguinis  detractione 
antispasmodicis,  diureticisque  lenibus,  optime 
succurritur.  Quod  ad  speciem  chronicam 
quidem  attinet  homines  sedentarios,  habitu 
pleno,  fibra  laxa,  cibi  appetentia  bona,  concoc¬ 
tione  autem  prava,  gaudentes,  plerumque  ado¬ 
ritur  ;  in  monachorum  igitur  sedibus  sibi  do¬ 
micilium  quserit  invenitque.  In  specie  etiaqi 
medenda  prsesidium  e  missione  sanguinis  .me- 


*  Audi  Praei.  Prof.  Gregor y. 

jdiocri  s^epiusque  repetita,  opio  diureticisque 
lenibus,  medicum  petere  oportet  *. 

Benjamixus  Rush,  medicus  Americanus 
expertus  solersque,  de  hydrope  fere  idem  sen¬ 
tit,  morbum  scilicet  in  species  duas,  hydro¬ 
pem  nempe  tonicum,  hydropemque  atonicum, 
dividit.  His  speciebus,  e  causis  diversis  dissi- 
milibusque pendentibus,  ratione  diversa,  Rush 
judice,  medetur.  In  regione  veruntamen  hac- 
ce,  species  tonica  hydropis  medico  ante  oculos, 
aut  rarius,  aut  fere  nunquam,  ni  fallor,  versa¬ 
tur;  ideoque  etiam  si  sangaiinis  detractio,  cau¬ 
sa  plethoram,  congestumve  topicum  removen¬ 
di,  nonnunquam  indicata  sit :  in  morbis  atta¬ 
men  hydropicis  curandis,  ad  evacuationem  e- 
jusmodi  cautissime,  habitu  scilicet  segri  cau¬ 
sisque  morbi  accuratissime  perspectis,  confu¬ 
giendum  est. 

His  de  causis  morborum  hydropicorum  pro¬ 
positis,  ad  curationem  eorum  transeundum 
est. 

Prius  ad  morbos  hydropicos  curandos  quam 
nosmetipsos  accingimus  ad  res  tres,  causas  viz. 


*  Vide  Annals  of  Medicine.” 

fluidum  accumulatum,  segrique  habitum  cor¬ 
poris  generalem,  animum  advertamus  oportet. 
Causis  etenim  adhuc  perstantibus,  curationem 
morbi  perfectam  absolvere  medicus  incassum 
^^onaretur.  In  multis  veruntamen  exemplis, 
causas  hydropis  prorsus  removere  hic  labor, 
hoc  opus  est  :  ideoque  in  his  affectionibus 
prognosis  s^pius  vel  dubia  vel  incerta  est  ; 
verum  enim  vero  causas  hydropis  haud  paucas 
tollere  aut  asgrum  aut  medicum  penes  plerum¬ 
que  erit.  Vita  scilicet  sedentaria  iners,  otio^ 
saque  causseque  ali^e  debilitantes,  evitandae 
sunt :  obstructiones  nonnullae,  graviditas  ut- 
pote,  tempore  debito,  natura  bene  curante,  tol¬ 
luntur;  hisque  rite  remotis,  morbus  etiam  sua 
sponte  discedit.  Quin  et  jecoris  obstructio¬ 
nes  viribus  hydrargyri  interdum  removere  pos¬ 
sint  :  sed  hoc  semper  incertum  est,  ut  ex  ca¬ 
daveribus  sectis  apparet;  nam  hepata  morbida 
species  prorsus  diversas  pr^e  se  saepius  ferunt, 
vitiisque  diversis  laborant;  vires  igitur,  muta¬ 
tiones  morbosas  tam  graves  tamque  varias,  cor¬ 
rigendi,  remediis  ullis  singulis  etiamsi  eximiis, 
futuras  esse,  ne  rationi  quidem  consentaneum 
est.  Sequitur,  ut  hydrargyrus  omne  punctum 

iiiterclum  tulerit,  saepius  vero  spem  medici  om¬ 
nino  destituerit ;  verum  enimvero  cum  aegro 
adhuc  spirante,  conditio  jecoris  morbosa  nobis 
necessarie  lateat.  Si  viscus  hocce  morbosum 
in  crimine  ponere  liceat,  ad  hydrargyrum  ex¬ 
templo  decurrendum  "est ;  eoque  magis  quod 
remedium  hocce  felice  exitu  in  auxilium  sas- 
pius  vocatum  fuit. 

Consuetudines  depravatas^  quasdam,  spiritus 
ardentis  usum  nimium  utpote,  saspe  vel  pror¬ 
sus  removeri  vel  corrigi  posse,  insuper  obser¬ 
vandum  est.  Stimulos  attamen  dilfusiles  e- 
briosis  hydrope  laborantibus,  medicus  subito 
interdicere  caveat.  Liquoris  cardiaci  cujusdam 
usum  temperatum  aegris  potius  concedat.  Spi¬ 
ritus  vidilicet  ardens,  rite  dilutus,  Angiice 
Ghi  Pimch,  moderatus  adhibendus  venit. 
Aqua  vero  rite  expulsa,  ebrietati  deditis  hi 
stimuli  sensim  subducantur,  remediaque  toni- 
ca,  diagta  nutriens  concoctuque  facilis,  iis  vica¬ 
ria  supponantur.  Quin  etiam  causis  morbi  ri¬ 
te  notis,  methodus  hydropi  medendi,  remedia¬ 
que  propria,  in  aprico  potissimum  erunt,  e.  g. 
Morbis  hydropicis  debilitate  summa  stipatis, 
illisque  ab  evacuationibus  profusio  pendenti- 

biis,  USU  purgantium  clrasticorum  minime  suc¬ 
curritur  ;  e  contrario,  morbo  a  detractionibus 
solitis  suppressis  originem  ducente,  a3groque 
vires  corporis  parum  fracto,  cathartica  poten- 
tiora,  inter  medicamenta  efficacissima  jure 
recensenda  sunt.  Praeterea  ad  hydropem,  per- 
spiratione  obstructa  ortum,  curandum  cathar¬ 
tica,  diaphoreticaque  interdum  feliciter  valent. 
Pemedia  veruntamen  hsecce,  in  Ascite,  e  statu 
hepatis  indurato  pendente,  debellando,  vel 
plerumque  vel  semper  successu  carent ;  hy- 
drargyro  autem  tempestive  adhibito,  sympto¬ 
mata  s^epe  multum  mitigantur,  morbus  inter¬ 
dum  omnino  curatur. 

Causis  morbi  rite  perpensis,  rationem  ad  ca¬ 
vitatem  corporis  fluidum  accumulatum  conti¬ 
nentem,  medicus  dein  habeat  oportet.  Ad  li¬ 
quorem  in  abdomine  collectum  eliciendum,  ca- 
tbartica  haud  raro  optime  valent.  Aqua  ve¬ 
runtamen  in  pectore  fluctuante,  medicus  voti 
compos  certius  flet  si  ad  diuretica  rite  tempes¬ 
tive  confugerit.  Anasarca  e  meatibus  cutis 
obstructis  pendente,  laborantibus  diaphoretica, 
catbarticis  antea  in  usum  adbibitis,  commodo  \ 
insigne  interdum  erunt:  pro  Ascite  autem  hy- 


DE  HYDROPE. 


17 


drothoraceve  implicitis  diaphoretica  parum  fa¬ 
cerent.  Verum  enimvero  hae  species  hydro¬ 
pis  diversas  in  aegrum  simul  haud  raro  irruunt, 
ideoque  methodum  medendi  certis  limitibus 
circumscribere  e  re  parum  foret,  quippe  quae 
latissime  pateat. 

Causa  indicationes  curativas  in  hydrope 
stabiliendi,  ad  aegrorum  ^tatem,  habitum,  sex¬ 
um,  temperamentumque,  medicum  animum 
sedulo  advertere  oportet.  In  junioribus,  e.  g. 
habitu  corporis  pleno  preeditis,  missio  sangui¬ 
nis  ne  semper  quidem  contraindicata  est.  Si 
quando  hydro  thorace  satis  manifesto  cum  fa¬ 
ciei  colore  vel  fusco  vel  subrubro,  intumescen- 
tiaque  stipato,  doloribus  aut  acutis  et  jaculan- 
tibus,  aut  obtusis  et  circumscriptis,  pulsu  ple¬ 
no  et  laborioso,  difficultateque  spirandi  sum¬ 
ma  simul  urgentibus,  laborarent,  venam  per¬ 
tundere  liceat.  Ad  fluidi  vitalis  detractio-^ 
nem  caute  veruntamen  confugiendum  est,  re¬ 
mediique  exitus  semper  sedulo  notandi  ve¬ 
niunt.  Senibus  autem  infirmisque  hydrope 
laborantibus  a  sanguinis  detractione,  medicus 
prorsus  abhorreat,  quippe  quse  asgro  plerisque 
in  casibus  exitio  certo  certius  foret. 

/ 

In  morbis  hydropicis -  curandis  medici  diu¬ 
tius  plurimi  Diuretica  fecerunt,  effectusque 
sane  miros  nonnunquam  edunt,  fluidum  scilicet 
in  cavitatibus  corporis  contentum  citius  fere 
dicto  per  organa  urinifera  viam  sibi  aperit;  ex¬ 
emplis  veruntamen  aliis  haud  paucis,  occasione¬ 
que  ea  adhibendi  opportuna  etiam  data,  expec- 
tationem  medici  prorsus  fallunt ;  verum  enim- 
vero  fluido,  usu  diureticorum  quam  celerrime, 
expulso,  ad  remedia  tonica  confugere  fausto 
cum  eventu  penes  medicum  erit,  facultate 
igitur  data,  medicus  ea  praescribat  oportet. 
Diuretica  mane  plerumque  sumenda  sunt, 
propterea  quod  aer  moderatius  refrigeratus 
uriiiiE  fluxui  favet.  jEgrotus  igitur,  e  lecto 
surgens,  medicamentum  rite  capiat :  lapsis 
paucis  post  diebus,  effectus  optandos  interdum 
praestabunt ;  interdum  vero  multo  citius  vo¬ 
tis  medici  satisfacient.  Hydrargyrus  scilla¬ 
que  maritima,  diureticis  aliis  omnibus  jure 
anteponenda  sunt.  Hydrargyri  submurias 
sub  forma  pilularum,  dosibus  scilicet  grano¬ 
rum  duorum  triumve,  quantitate  nonnunquam 
opii  parva,  causa  catharsin  cohibendi,  addita, 
indies  adhibeatur  :  ad  pilulas  hydrargyri 

inore  solito,  ungaientumve  ejusdem  metalli, 
drachma  nimirum  hujus  frictione  indies  con¬ 
sumpta,  confugere  etiam  liceat ;  medicamen¬ 
taque  continuantur  usque  dum  os  affectum 
fuerit.  In  hoc  statu  rerum,  scilla  in  auxili¬ 
um  vocetur,  remediave  hascce  ambo  eodem 
tempore  adhibeantur  ;  verum  enimvero  moneo 
ut  sub-murias  hydrargyri  scillaque  separatim 
adhibeantur,  propterea  quod  conjunctim  al¬ 
vum  violentius  haud  raro  cient.  Sub-muria- 
tem  hydrargyri  vespere,  scillam  autem  mane 
adhibere  liceat.  Scilla*  dosibus  grani  unius 
bis  terve  in  die  sub  initio  adhibenda  est,  doses 
vero  sensim  augeantur,  donec  effectus  manifes¬ 
tos  in  ventriculum  ediderit ;  dein  statim  o- 
mittatur  oportet.  Remedium  de  quo  agitur, 
forma  pilularum  aromate  quodam,  oleoque 
juniperi  communis  volatili,  quantitate  parva, 
commistis,  prasscribere  lubet.  Scilla  mariti¬ 
ma,  alvo  leniter  ducta,  munus  proprium  sae¬ 
pius  feliciter  praestat,  secretionem  urina?  nimi¬ 
rum  paulo  post  plerumque  rite  auget. 

Scriptores  medici  haud  pauci  multa  de  vi¬ 
ribus  digitalis  purpureas  in  morbis  hydropicis, 
vel  curandis,  vel  levandis,  honorifice  pra?di- 

cRiit ;  remedium  veruntamen  hocce  medici 
spes  iterum  iterumque  corrupuisse,  mihi  qui¬ 
dem  confitendum  est.  Digitalis  cautissime 
dosibusque  refractis  in  auxilium  vocari  de¬ 
bet;  propterea  quod  effectus  ejus  graviores 
systemate  accumulantur,  pulsusque  arteriarum, 
remedio  complures  dies  omisso,  succumbere 
perstabunt.  Rebus  ita  sese  habentibus  me¬ 
dicus  ad  remedium  hujusmodi  prudenter,  con¬ 
fugiat,  memorque  adagii,  “  Nequid  nimis ab 
usu  ejus  intemperato  rite  caveat :  Ventriculo 
pulsuque  effectibus  digitalis  laborantibus,  ab 
usu  ejus  protinus  abstineat.  Digitalem  or¬ 
gana  urinifera  rarius  stimulare,  nisi  in  sys¬ 
tema  absorbens  effectus  cito  ediderit,  notatu 
dignum  est ;  ideoque  nec  tute,  nec  prudenter, 
me  judice,  diutius  adhibenda  est.  In  omni 
hydropis  specie  digitalis  minime  asque  valet  ; 
in  hydrothorace  saspius  ac  in  aliis  prodest. 
Sub  forma  vel  pilularum  vel  decocti,  vel  eti¬ 
am  tincturse,  pro  medici  arbitrio,  praescribitur. 
Infusi  Pharmacopoeias  Collegii  Edinburgen- 
sis  semiunciam  £eger  bis  in  die  sumat,  doses- 
que  pro  re  nata  sensim  augeantur  :  pilularum 
singulce  ex  grani  dimidio  constare  debent, 

quarum  unam  mane,  alteram  vespere,  aegrotus 
capiat.  Tincturee  guttae  decem  pro  dosi  su¬ 
mendae  sunt.  Haustu  ex  aethere  nitroso  compo¬ 
sito  simul  sumpto,  et  vires  digitalis  diuretictc 
augentur,  et  effectibus  ejus  in  ventriculum 
plus  ve  minus  ve  occurritur  *.  Pulvere  ipeca- 
cuanhai  cum  opio,  scilla  maritima,  sub-muri- 
ateve  hydrargyri  cum  ea  conjunctis,  vires  di¬ 
gitalis  plurimum  etiam  augentur.  Quod  ad 
modum  digitalis  operandi  in  morbis  hydropi¬ 
cis  quidem  pertinet,  in  caligine  adhuc  versa¬ 
mur,  nec  phenomenon  hocce  enodare  conabor : 
Quid  radix  Aristolochia  ad  morsus  serpen- 
tum  prosit,  video,  quod  satis  est,  cur  possit, 
necio  f.” 

Vires  super-tartritis  potassee  diureticas  diu 
medicis  fere  omnibus  decantata  sunt ;  nec, 
si  mens  me  recte  moneat,  experientia  ullum 
detrimentum  existimationis  fecit,  ideoque 
medicamentis  supra  enumeratis  locum  proxi¬ 
mum  merito  forsan  tenet,  ne  hunc  digitali 
anteponere  me  saltem  quidem  piget,  quippe 
qui  et  periculi  expers  prorsus  sit,  et  in  auxi- 


*  Audi  Prasl.  Prof.  Home. 
f  Cicer,  de  Divinatione. 

lium  semper  adhibere  possit,  medicisqiie  peri- 
tioribus  quibusdam  judicibus,  urinae  fluxum 
plerisque  in  casibus  ad  votum  auget  Salem 
huncce  ad  drachmas  quinque  sexve,  in  aqua 
solutum,  in  auxiliuni  partitis  vicibus  vocare  li¬ 
ceat  :  huic  remedio,  in  electuarii  forma,  medi¬ 
ci  nonnulli  arrident.  Prius  effectus  in  renes 
quam  praestat  supertartris  potassae,  alvum 
plerumque  leniter  solvit. 

Diureticis  saepe  incassum  adhibitis  ad  usum 
cathartici  commode,  ni  fadlor,  confugiendum 
est,  quippe  quod  diuretica  efficaciora,  digita¬ 
lem  iitpote,  saepius  reddat. 

Nicotianam  tabacum,  medici  experti  com¬ 
plures  nobis,  in  morbis  hydropicis  curandis, 
commendant,  nec  me  poenitet  eorum  senten¬ 
tiae  esse  qui  monent,  ut  ad  usum  nicotianac 
in  his  affectionibus  frequentius  confugien¬ 
dum  sit.  Sub  vini  nicotiani  forma  medici 
solertis  auspice,  tutissimo  adhibere  potest. 

In  morbis  hydropicis  a  debilitate  solummo¬ 
do  pendentibus,  hypcr-oxymurias  potassae 


Vide  Clinical  Exp.  Fran.  Home»  M.  D.  et  Med. 
Hist.  et  Reflect.  J.  Ferri ar. 

pro  ^gris  multum  fecit ;  dosibus  granorum 
trium  in  aqua  solutorum,  bis  indies  primum 
adhibeatur,  quantitateque  fluidi  ad  salem  sol¬ 
vendum  necessarii  rite  aucta,  dosis  pro  re  na¬ 
ta  augeatur  Electricitatis,  viribus  stimuli 
generalis  sane  gaudentis,  usum  medici  quidam 
approbant ;  alii  autem  de  viribus  nitratis  ace- 
titisque  potassas,  muriatis  etiam  acetitisque 
ammoni^,  salium  mediorum  aliorum  diureticis 
commemorant.  Astringentia  vegetabilia  ob 
acidum  gallicum,  quod  in  iis  inest,  diuretico¬ 
rum  munera  etiam  praestant. 

Diuretica,  etiamsi  potentiora,  renes  sine  li¬ 
quidorum  auxilio  vix  ac  ne  vix  quidem  exci¬ 
tare  possunt;  ideoque  sequitur,  ut  ad  usum 
eorum  hic  loci  animum  advertamus. 

Urinas  quantitas  per  spatium  certum  secre¬ 
ta  pro  liquidorum  haustorum  ratione,  major 
minorve  plerumque  evadit.  Cutis  vcrunta- 
men  conditio,  substantias  in  aqua  solutae,  at- 
mosphasrae  circumabientis  temperatura,  legi 
huicce  modum  adhibere  possunt.  Quantita¬ 
tem  haustam  cum  quantitate  renibus  reddita 


^  Audi  PrxI.  Prof,  Home. 

medicum  semper  comparare  oportet :  sympto¬ 
mataque  vel  mitigata  vel  graviora  facta,  cura 
eadem  notanda  veniunt.  Neque  alienum 
est,  ait  Celsus,  metiri  et  portionem  ejus  et 
urinam,  nam  si  plus  humoris  excernitur, 
quam  assumitur,  ita  demum  secundas  vale- 
“  tudinis  spes  est si  igitur  urinas  redditas 
copia  liquidorum  assumptorum  modum,  ra¬ 
tione  transpirationis  per  cutem  rite  habita,  non 
transeat,  a  diureticis  prassidium  petere,  me¬ 
dicum  cessare  oportet. 

.  Acida  cum  aqua  commista  in  usum  plerum¬ 
que  adhibentur  :  horum  autem  pr^stantiora 
supra  recensuimus.  Alcohol  rite  dilutum, 
thereque  oleisve  volatilibus,  oleo  juniperi  com¬ 
munis  utpote,  mistum,  urinam  optime  movet. 
Pocula  vinorum,  Rhenarorum  potissimum,  ob 
copiam  acidi  quod  in  iis  inest  insignem,  me¬ 
dici  quidem  hydrope  laborantibus  adminis¬ 
trant  ;  verum  enim  vero  haustus  hujusmodi,  dia- 
these  plilogistica  systematis  nulla  ads  tante, 
solummodo  sumendi  sunt ;  debilitate  autem 
urgente,  diuretici  cardiaci  haustus,  pro  asgro 
multum  faciunt.  Aquos  minerales  ob  vires 
suas  diureticas  magni  habentur,  at  de  virtuti- 


DE  HYDROPE. 


^5 

bus  eorum  fusius  hic  loci  disserere  supervaca¬ 
neum  foret. 

Verum  enimvero  remediis  diureticis  seepe 
aut  incassum  adhibitis,  aut  lentius  agentibus, 
medicamenta  efficaciora  in  auxilium  haud  ra¬ 
ro  vocanda  sunt :  hinc  in  morbis  hydropicis 
quibusdam  curandis  cathartica  plerisque  me¬ 
dicis  magni  sunt,  purganti  bus  que  drastiori- 
bus  sub-muriate  scilicet  hydrargyri,  convol¬ 
vulis  jalappjE  scammonieeque,  etiam  gambogi- 
oidi,  potissimum  arrident.  Super-tartris  pot¬ 
asse,  plenis  dosibus  adhibitus,  inter  cathar¬ 
tica  prasstantissima  jure  habendus  est. 

JoAXNES  Ferri  A  R,  M.  D.  et  eruditus  et 
expertus,  gambogiam  cum  aethere  nitroso  con¬ 
junctam,  dosibus  scilicet  granorum  quatuor 
illius,  drachmarumque  hujus  duarum,  fausto 
cum  eventu  in  hydrope  saepius  adhibuit.  Ca- 
tharticis  in  usum  vocatis  dejectiones  prim[e 
formam  naturalem  induunt,  sequentes  autem 
copiosiores  et  liquidiores  evadunt.  Purganti¬ 
bus  brevi  adhibitis,  aegri  ex  usu  eorum  haud 
multum  commodi  capient,  sin  autem,  duos 

tresve  dies  continuantur  ^grotis  saepius  haud 
parum  proderunt  '^. 

Catliartica  veruntainen  diutius  adhibita, 
corpus  male  debilitare  confitendum  est,  ideo- 
que  experimentis  de  eorum  virtutibus  rite,  at 
frustra,  factis,  omittantur  oportet.  Cathar- 
tica  anasarcam  facilius  ac  speciem  hydropis 
ullam  aliam  sanant ;  idcirco  quia  huic  morbi 
speciei  forsan  facilius  succurritur,  ascitem  s^- 
])ius  quam  hydro  thoracem,  absorbentibus  vi¬ 
delicet  abdominis  ob  situm  eorum  promptius 
forsitan  stimulatis,  curant  f. 

Jacobus  Hamiltox  senior,  Edinensis  me¬ 
dicus  expertissimus,  se  ope  catharticorum  tu¬ 
moribus  hydropicis  scarlatinam  secuturis  effi¬ 
cacissime,  aut  occurruisse,  aut  jam  formatos 
minuisse,  in  libello  suo  eximio  nos  certiores 
facit 

Hydrope  laborantium  intestina  plerisque  in 
casibus  admodum  torpent,  modo  quo  doses 
catharticorum  solito  majores,  ad  alvum  exci¬ 
tandam,  vix  ac  ne  vix  quidem  valent.  Canalis 


*  Audi  Praei.  Prof.  Gregory. 

f  Audi  Praei.  Prof.  Home. 

t  Vide  “  Observations  on  Purgative  Medicines.’’ 

alimentarii  torpor  hicce  e  cerebri  compressione 
interdum,  in  hydrocephalo  interno  potissi¬ 
mum,  pendere  videtur ;  interdum  autem  tor¬ 
por  intestinorum  causas  ejusmodi  minime  ag¬ 
noscit.  In  exemplis  nonnullis  jecinore  ut-^ 
pote  indurato,  secretionem  bilis  imminutam 
vituperare  liceat.  Quin  et  fluidis  corporis 
quibusdam  in  morbis  hydropicis,  •  a  cursu  suo 
naturali  abductis,  pars  liquoris  mucosi,  qui 
superficiem  intestinorum  internam  liumectat, 
aberrationi  eidem  subjici,  bocque  modo  alvum 
constringere  possit. 

Emetica  systematis  absorbentis  vires  potis¬ 
simum  excitant,  hydropeque  laborantem  vo¬ 
mitus  spontaneus  sanum  fecit.  Tumores  hy¬ 
dropici  ope  horum  remediorum  ea  celeritate  in¬ 
terdum  evacuantur,  ut  seger  fasciis  ad  partes 
depletas  sustinendas  sane  egeat.  Quoniam 
veruntamen  hydrope  laborantes,  ab  usu  eme¬ 
ticorum  diuturniore  sane  abhorreant ;  quoni¬ 
am  remedia  hsecce  levamen  perpetuum,  aut 
rarius  aut  nunquam  praebeant ;  quoniam  relax¬ 
ationem  virium  maximam  ssepe  inducant,  in 
his  morbis  curandis  ad  ea  rarius  decursum 
est  Si  aegrotis  levamini  debito  ne  cito  qui- 

dem  sint,  ea  medicum  omittere  oportet.  Eme¬ 
tica  mitiora,  scilla  maritima  utpote,  dosibus 
refractis,  adhibita,  violentioribus  anteponenda 
sunt,  doses  ejus  sensim  augeantur  usque  dum 
nausea  vomitusque  inducantur.  Sunt  qui  eo¬ 
dem  concilio  navigationem  laudant.  Praesi¬ 
dium  e  tonicis  stimulantibusque  in  intervallis 
petere  liceat. 

Si  scriptorum  quorundam  historiis  fides  ha- 
benda  sit,  hydropi  diaphoreticis  saepius  fauste 
succurritur.  Balnea  calida  Styreana  in  usum 
dies  octo  continuos  adhibita,  Comitessam  de 
Kedglewicke  uteri  hydrope  atfectam,  sa¬ 
nam  fecerunt :  Mundum  que  circumnaviganti 
Dampier,  hydrope  gravi  laboranti,  balneum 
arense  calidum  sanitatem  reddidit.  At  in 
morbis  hydropicis  plerisque  debellandis,  dia¬ 
phoretica  viribus  propriis  parum  prosint;  ad 
fiuida  attamen,  in  telam  cellulosam  ob  perspira- 
tionem  obstructam  effusa,  nec  in  quantitate 
insigni  adhuc  collecta,  expellanda,  catharticis 
prius  adhibitis,  remedia  lisecce  plusve  minus- 
^^e  saepius  valere  possint. 


*  Vide  DriD.  Monro  on  Dropsy. 

Vesicatoria,  incisionesque  ferro  fagt*^,  re¬ 
media  et  incerta  et  fere  semper  periculosa 
sunt,  ideoque  ad  ea  vix  ac  ne  vix  quidem 
conftigiendum  est.  Puncturas  incisiones  sola^ 
sunt  e  quibus  in  his  affectionibus  praesidium 
petendum  est :  at  si  mihi  sententiam  palam 
proferre  liceat,  ab  usu  earum  semper  prorsus 
abhorreo,  quippe  quee  gangrenie  lethiferee  an¬ 
sas  saepius  praebeant.  Puncturis  in  partibus 
maxime  pendentibus  neutiquam  fieri  debent^ 
at  paulo  supra  genua  admodum  paucae  et  par¬ 
vae,  spatio  amplo  inter  eos  interveniente,  fa¬ 
ciendae  sunt.  Aperturis  hisce  fluidi  serosi 
fluxus  copiosus  interdum  elicitur ;  saepius  au¬ 
tem  chirurgus  frustra  operam  siimit.  Et  pe¬ 
nis  et  scrotum  aliquando  maxime  tument; 
tunc  etiam  ad  puncturas  interdum  commode 
confugiendum  est. 

Paracentesin  abdominis  potissimum,  a  pris¬ 
cis  temporibus  ad  aetatem  nostram,  medici 
laudibus  summis  accumulaverunt  *.  Sero  in 
cavitatibus  thoracis  collecto,  remediisque  aliis 
omnibus  incassum  adhibitis,  hoc  unum  per- 


^  Vide  Hipp,  Op.  Chart.  Ed.  vol.  ix. 

fugium,  ligec  una  spes  reliqua  est ;  reque  hoc 
modo  ad  extremum  redueta,  paracentesis  tho¬ 
racis  saepius  forsan  perficienda  venit. 

In  ascite,  abdominis  paracentesis,  spem  sa¬ 
lutis  jucundiorem,  ac  in  affectionibus  hydro¬ 
pis  generalis  symptomatis  stipatis,  2egro  pra;- 
bet.  Quo  diutius  autem  ascites  perstiterit,  eo 
in  angusto  magis  spes  est.  Quo  citius  igitur 
hascce  perficitur,  eo  melius  de  eventu  sperare 
liceat ;  morbo  etenim  diutius  perstante,  viri- 
biisque  regro  prorsus  defectis,  minime  ei  para- 
centesi  succurritur,  at  gradus  mortis  potius 
properatur.  Sequitur  ut  remediis  propriis  in 
ascite  rite,  at  frustra,  adhibitis,  iegroque  vires 
adhuc  parum  fracto,  ad  paracentesin  abdomi¬ 
nis  quam  primum  confugiendum  sit.  Abdo¬ 
men,  operatione  peracta,  multo  citius  ac  antea 
tumidum  fieri  notatu  dignum  est;  phasnomeni 
hujus  ve  rationem,  partim  ab  relaxatione  gene¬ 
rali,  ab  evacuatione  fluidi  subita  pendente, 
partim  etiam  ab  pressura  aqutc  in  ora  vasorum 
exhalantium,  remota,  petamus  oportet. 

Remediis  evacuantibus  in  morbis  hydropi¬ 
cis  rite  adhibitis,  vires  aegrorum,  dia3ta  nutri¬ 
ente  medicamentisque  tonicis,  medicum  etiam 

sustentare  oportet.  Diebus  scilicet  in  quibus 
remedia  hydropi  idonea,  cathartica,  nimirum, 
diuretica,  &c.  omittere  placet  medico,  ad  u- 
sum  tonicorum  rite  confugiat.  iEgri  anxie¬ 
tate  jactationeque  inquieta  inteidum  laborant : 
in  hoc  rerum  statu  opiata  indicantur.  In  hy- 
drothorace  orthopnoea  saepius  urget,  sympto¬ 
matique  huicce  haustu  ex  a3there  sulphurico, 
tincturaque  opii  confecto,  obviam  eundum 
est :  levamen  autem  quod  hoc  remedium  im¬ 
pertit,  etiamsi  saepenumero  subitum,  minime 
diuturnum  est,  ideoque  haustus  saepius  repe¬ 
tendus  est.  Rebus  ita  sese  habentibus,  reme¬ 
dium  de  quo  agitur  sub  initio  dosibus  minori¬ 
bus  adhibendum  est,  liberius  autem  postea 
pro  re  nata  praescribatur ;  effectus  etenim  sti¬ 
mulorum  diffusibiliorum  ejusmodi  partitis  vi¬ 
cibus  praescriptorum,  multum  imminuuntur. 
iEtheris  sulphurici  scrupulum,  cum  tincturae 
opii  guttis  viginti,  eeger  primo  hauriat ;  affec¬ 
tione  autem  ingravescente,  vel  diutius  per¬ 
stante,  haustus  rite  augeatur. 

Aqua  remediis  idoneis  remota,  proclivita¬ 
tem  ad  morbos  hydropicos  in  systemate  inesse, 
experiendo  didicimus,  proclivitasque  haeccT 

interdum  tam  insignis  evadit,  ut,  causis  exci  • 
tantibus  levissimis  applicatis,  morbus  denuo 
redierit :  bine  ratio  patet  quare,  huic  procli¬ 
vitati,  medicamentis,  regimineque  idoneis  ob¬ 
stare,  medicus  summis  viribus  nitatur  oportet, 
ideoque  causee  horum  morborum  remotee  om¬ 
nes  sedulo  evitandas  sunt. 

Si  quando  hydrops  e  schirro  hepatis  origi¬ 
nem  duxerit,  affectio  hascce  attentionem  me¬ 
dici  summam  jure  sibi  primo  vindicabit,  dein 

remedia  tonica  cum  diasta  nutriente  concoc- 

• 

tuque  facile  conjuncta  :  exercitatio  corporis 
modum  non  superans,  quotidiana,  sub  dio 
temperate  sereno,  pro  aegro  plurimum  faciunt. 

Ab  alvo  adstricta  asger  rite  caveat,  si  debi¬ 
litas,  moribus  pravis  inducta,  viam  hydropi 
straverit,  obstructionibus  viscerum  nullis  co¬ 
mitantibus  :  aeger  hos  mores  pravos  corrigat, 
vitam  que  rectius  instituat.  Sin  autem  aegro¬ 
tus  consuetudinem  ebrietatis  quotidianae  riac- 
tus  fuerit,  stimulus  solitus  ei  gradatim  subdu¬ 
cendus  est.  Si  liquoribus  meracioribus  olim 
deditus  fuerit,  pauxillo  vini  aqua  diluti  ani¬ 
mum  recreare  ei  liceat;  singulis  attamen  vici¬ 
bus,  quantitas  vini  sumpta  nonnihil  diminua- 

tur.  Verum  enim  vero  si  spiritui  ardentiori 
antea  indulserit,  cerevisia  forti,  liquore  fer¬ 
mentato  Porter  Anglice  dicto,  utatur  opor¬ 
tet  ;  aeger  cibo  animali  vegetabilique  famem 
expleat ;  vestem  calidam  induat  ;•  exercita¬ 
tione  corporis  mediocri  temporibus  debitis 
utatur  ;  conditionis  ventris  rationem  sedulo 
habeat :  praesidium  e  remediis  tonicis,  e  cin- 
chona,  et  aquis  chalybeatis  potissimum  petat. 

Si  a  diaeta  tenui,  frigore,  humiditateve  cor¬ 
pori  diutius  applicatis,  morbus  originem  dux¬ 
erit,  aegrotus  causas  excitantes  hasce  evitet,  si 
ei  ullo  modo  licuerit ;  victum  scilicet  parcum 
forsanque  pravum,  cum  cibo  magis  nutriente 
facilique  ad  concoquendum,  commutet;  a  ven¬ 
triculo  autem  pleno  sedulo  caveat.  Superfi¬ 
ciem  corporis  indusio  laneo  tegat :  in  balneum 
calidum  saspius  descendet,  temperatura  autem 
aquae  pro  viribus  ejus  auctis  minuatur,  donec 
balnei  frigidi  patiem  erit.  Post  balneum  fri¬ 
gidum  vini  cyathum  unum  alterumve  pro  re  ' 
nata,  causa  systematis  reactionem  excitandi, 
sumat;  eodemque  consilio  exercitatione  cor-- 
poris  rite  utatur.  Causae,  quae  aegrum  morbo, 
antea  implicuere,  summa  cum  cura  evitandae 

veniunt ;  denique,  in  .aJinm  ‘  quendam  locum^ 
€ui  JupiTER. propitium  auw^gratiores  dedit^ 
migrandum  est.  /  ■ 

Si  quando 'plethorR  ansam  morbis  hydropi¬ 
cis  praebuerit,  convalescens,' '  corpus  quotidie, 
grateque  exerceat,  catharticisque  rite  adhibi¬ 
tis  potius  quam  sanguinis  detractionibus.  In 
hoc  statu  rerum,  diaeta  lenis  et  nutriens  con- 
coctuque  facilis  adhibenda,  vitaque  ignava, 
otiosa  et  sedentaria  prorsus  fugienda  est.  . 

His  propositis,  sequitur,  ut  in  morbis  hydro¬ 
picis,  debellandis,  animum  in  causas  .excitan¬ 
tes  praedisponentesque  incumbere  debeamus, 
quippe  quia  hamm  scientia,  medicum  ad  in¬ 
dicationes  curativas  debitas  formandas,  ;saepiu$ 
accingere  possit 


FINIS. 


